****Lietas scenārijs 2. modulis — *EPPO* kompetences****

X, Ungārijas SIA izpilddirektors un konsorcija pārstāvis, kas piedalījās konkrētā piedāvājumu iesniegšanas / iepirkuma procesā, sazinājās ar diviem ierēdņiem, kuri strādā Eiropas Komisijā Briselē. Lai optimizētu konsorcija piedāvājumus, ES ierēdņiem tika vaicāts, vai tie nodrošinātu pieeju citu pretendentu konfidenciālajai cenas noteikšanas informācijai un citai sensitīvai komercinformācijai.

Ierēdņi, kuri ir dalībvalsts A un B pilsoņi un atrodas Briselē, bija gatavi sniegt pieprasīto informāciju, katrs par 20 000 EUR. Sarunas ar darbiniekiem notika Londonā. Tikšanās laikā A un B sniedza pieprasīto informāciju, dodot X norādes, kas konsorcijam palīdzēja piedāvāt nedaudz zemāku cenu par konkurenta piedāvāto. Piedāvājumu iesniegšanas procesā X sniedza nepareizas ziņas un dokumentus.

Šis gadījums piesaistīja ārkārtīgi lielu mediju un sabiedrības uzmanību visā Eiropas Savienībā. Par kukuļdošanu A un B valstu prokuratūras informēja valstu plašsaziņas līdzekļi. Dalībvalsts A un B katra uzsāka valsts izmeklēšanu pret savu pilsoni.

***Jautājumi:***

**1. jaut. Pieņemot, ka ES finanšu interesēm ir nodarīts kaitējums: kāds ir jūsu juridiskais novērtējums par X darbībām? Vai *EPPO* pret viņu var uzsākt izmeklēšanu? Vai atbilde būtu cita, ja ES finanšu interesēm nebūtu nodarīts kaitējums?**

**2. jaut. Kāds ir jūsu juridiskais novērtējums par *EPPO* kompetencēm, raugoties no dalībvalsts A vai B valsts prokurora perspektīvas, kurš nodarbojas ar lietu, kurš ir tas, kuram ir jāizskata apsūdzības pret ES darbiniekiem?**

# 3. jaut. Ja jūs būtu valsts prokurors, kurš izskata apsūdzības pret A vai B, vai jūs par savu lietu informētu *EPPO*? Ja jā, kādā veidā? Kas tikmēr ir paveicams attiecībā uz valsts veikto izmeklēšanu?

# 4. jaut. Ja tiek izvirzīts arguments, ka lieta par A un B neietilpst *EPPO* kompetencē, jo

* + **nav izdarīts finansiālais kaitējums ES finanšu interesēm vai**
  + **finansiālais kaitējums ir mazāks nekā 10 000 EUR.**

**Kā šādas domstarpības var risināt?**

# 5. jaut. Vai Eiropas deleģētais prokurors var nolemt nepārņemt lietu pret A un B, ja kaitējums (vai ļoti iespējams kaitējums) ES finanšu interesēm ir mazāks par

**a. 100 000 EUR**

**b. 10 000 EUR**

**6. jaut. Tā kā *EPPO* ir pārņēmusi valstu veikto izmeklēšanu no dalībvalsts A un B, kurā dalībvalstī *EPPO* būtu jāuzsāk sava izmeklēšana?**